CELEX: 62013CN0553
Language: hr
Date: 2013-10-28 00:00:00
Title: Predmet C-553/13: Zahtjev za prethodnu odluku koji je 28. listopada 2013. uputio Tallinna Ringkonnakohus (Estonija) — Statoil Fuel & Retail Eesti AS protiv Tallinna Ettevõtlusamet

18.1.2014   
            
            
               HR
            
            
               Službeni list Europske unije
            
            
               C 15/8
            
         Zahtjev za prethodnu odluku koji je 28. listopada 2013. uputio Tallinna Ringkonnakohus (Estonija) — Statoil Fuel & Retail Eesti AS protiv Tallinna Ettevõtlusamet
   (Predmet C-553/13)
   2014/C 15/10
   Jezik postupka: estonski
   
      Sud koji je uputio zahtjev
   
   Tallinna Ringkonnakohus
   
      Stranke glavnog postupka
   
   
      Tužitelj: Statoil Fuel & Retail Eesti AS
   
      Tuženik: Tallinna Ettevõtlusamet
   
      Prethodna pitanja
   
   
               1.
            
            
               Može li se financiranje javnog prijevoza na području tijela lokalne samouprave smatrati posebnom namjenom u smislu članka 1. stavka 2. Direktive Vijeća 2008/118/EZ (1) ako ispunjavanje i financiranje takve obveze spada u dužnosti tijela lokalne samouprave?
            
         
               2.
            
            
               U slučaju potvrdnog odgovora na ovo pitanje, treba li članak 1. stavak 2. Direktive Vijeća 2008/118/EZ tumačiti tako da je propisivanje neizravnog poreza u nacionalnom pravu koji se plaća na prodaju trošarinske robe krajnjem potrošaču i koristi se isključivo za javni prijevoz u skladu s ovom odredbom, ako je javni prijevoz obveza tijela lokalne samouprave koje dobiva prihod iz toga poreza, a koja mora biti ispunjena neovisno o postojanju takvog neizravnog poreza te visina iznosa financiranja javnog prijevoza u konačnici ne ovisi automatski o obujmu prikupljenog poreza jer je visina iznosa koji se stavlja na raspolaganje za javni prijevoz točno određena tako da u slučaju višeg prihoda od neizravnog poreza javna tijela na odgovarajući način stavljaju na raspolaganje manje drugih financijskih sredstava za javni prijevoz i obrnuto, kada se uprihodi manje poreza na promet, tijelo lokalne samouprave na odgovarajući način mora povećati druga financijska sredstva za javni prijevoz, ali je u slučaju poreznih prihoda koji odstupaju od predviđanja ipak moguće izmijeniti visinu rashoda za javni prijevoz izmjenom proračuna tijela lokalne samouprave?
            
         
               3.
            
            
               U slučaju potvrdnog odgovora na prethodno pitanje, treba li članak 1. stavak 2. Direktive Vijeća 2008/118/EZ tumačiti tako da je dodatno neizravno oporezivanje trošarinske robe čija se namjena utvrđuje nakon nastanka obveze plaćanja tog poreza u skladu s tom odredbom?
            
         
      (1)  Direktiva Vijeća 2008/118/EZ od 16. prosinca 2008. o općim aranžmanima za trošarine i o stavljanju izvan snage Direktive 92/12/EEZ (SL 2009 L 9, str. 12.) (SL, posebno izdanje na hrvatskom jeziku, poglavlje 9., svezak 2., str. 174.).